**ДЛЪЖНОСТНА ХАРАКТЕРИСТИКА**

 **за длъжността: Медицинска сестра/специалист по здравни грижи**

На:……………………………………………………………………………………………………

В лечебно заведение: ……………………………………………………………………………….

I. **ДЛЪЖНОСТНИ ЗАДЪЛЖЕНИЯ**

1. Характеристика на работата:

Медицинската сестра подпомага лекаря при оказването на медицинска помощ и обслужването на пациентите.

2. **Основни задължения:**

­- извършва манипулации и организира диагностични изследвания и консултации, назначени от лекаря;

* ­подпомага дейността на лекаря в кабинета и при осъществяването на прегледи и други дейности вкл. и при домашни посещения;
* ­ асистира на лекаря при извършване на манипулации;
* ­своевременно и пълно въвежда информация в медицинският софтуер, попълва по указание на лекаря и подрежда медицинската документация по указания и назначение от лекаря;
* спазва Регламент на ЕС 2016/679 за защита на личните данни в сила от 25.05.2018г.
* ­поддържа контакт с пациентите и проявява отзивчивост към техните нужди;
* уведомява пациентите по подходящ начин за необходимите контролни, профилактични и диспансерни прегледи, както и подлежащите на имунизации възрастови групи.
* ­ следи за реда на прием на пациентите, като се съобразява с правилника за вътрешния ред в амбулаторията.
* ­осъществява контрол върху работата на други сътрудници в амбулаторията;
* ­следи за стерилността на ползваните при работа медицински инструменти и спазва изискванията и предписанията на РЗИ.
* следи за сроковете на годност на лекарствените средства и консумативи в амбулаторията.
* ­осъществява текущ контрол за спазване на хигиенните изисквания и води ежедневно журнал за термометрия на хладилника и дневник за стерилизацията; следи графика за извозването на биологичните отпадъци и попълването на свързаните с това документи.
* ­изготвя информация за дейността на амбулаторията под контрола на лекаря;

­ - поддържа връзка с консултанти, кл. лаборатории, като и с различни институции /РЗИ, РЗОК, РИОСВ / и др. свързани с дейността на амбулаторията по указания на лекаря..

- спазва стриктно обявения работен график.

3. **Допълнителни задължения:**

 - Спазване на задължението за съдействие по чл. 7 ал. 1 и 2 от Закона за закрила на детето

* Познаване на етичния кодекс за работа с деца

**II. ОСНОВНИ ОТГОВОРНОСТИ**

При изпълнение на задълженията си носи отговорност за:

1. качеството на обслужване на пациентите;

2. липси в инструменталното оборудване на кабинета;

3. разхищение на лекарствени средства, материали и консумативи;

4. спазване правилата за добра медицинска практика;

5. състоянието на медицинската апаратура в кабинета.

 6. стриктно водене и класифициране на медицинската документация според изискванията на РЗИ, НЗОК, НОИ, РИОСВ и др. институции.

7. Регламент на ЕС 2016/679 за защита на личните данни в сила от 25.05.2018г.

III .  **ЗАДЪЛЖЕНИЯ ВЪВ ВРЪЗКА С УСЛОВИЯТА НА ТРУД**

1. Задължения във връзка с правилата за здравословни и безопасни условия на труд.

Медицинската сестра е длъжна да спазва утвърдените в лечебното заведение и съответния кабинет правила за здравословни и безопасни условия на труд.

При работа е длъжна да ползва лични предпазни средства ­ ръкавици и др.при извършване на манипулации и при контакт с пациенти.

2. Задължения във връзка със социално ­ битовото обслужване.

При работа е длъжна винаги да носи медицинско работно облекло (престилка) и отличителен знак.

**IV. ОСНОВНИ НОРМАТИВНИ ДОКУМЕНТИ**, които Медицинската сестра трябва да познава:

1. Закона за здравето;

2. Закона за лечебните заведения;

3. Наредба за имунизациите в Р.България;

4. Закона за здравното осигуряване;

5. Кодекс на труда;

6. Правилник за дейността, устройството и вътрешния ред в лечебното заведение;

7. Правила за здравословни и безопасни условия на труд;

8. Други вътрешни актове на лечебното заведение

9. НРД и приложения към него, текущи указания и наредби

10. Регламент на ЕС 2016/679 за защита на личните данни в сила от 25.05.2018г.

 11. Закон за закрила на детето

 12. Етичен кодекс за работа с деца

**V. ПРОФЕСИОНАЛНА ЕТИКА**

Зачита личното достойнство, правата на пациентите и колегите. При изпълнение на своите задължения не разпространява информация от личен характер, както и за здравословното състояние, която би могла да накърни личното достойнство на пациент, лекар, ръководител, работник или служител в лечебното заведение. Да бъде лоялен към работодателя, като не злоупотребява с неговото доверие и не разпространява поверителни за него сведения, лични данни и други данни получени при изпълнение на служебните задължения, както и да пази доброто име на лечебното заведение.

**VI. ИЗИСКВАНИЯ ЗА ЗАЕМАНЕ НА ДЛЪЖНОСТТА**

1. Образователно ­ квалификационни изисквания за длъжността: специалист по здравни грижи.
2. Компютърна грамотност.

3. Личностни качества: дискретност, умение за работа с пациенти, умение за работа в екип, умение за работа с компютър и специализиран софтуер, инициативност, комуникативност, лоялност и др.

Настоящата длъжностна характеристика се изготвя в 2 /два/ еднообразни екземпляра и може да бъде изменяна и допълвана от работодателя при промяна на изискванията и задълженията, произтичащи от нормативни или структурни промени

Изготвил: ................ (подпис)

Утвърдил: ......................

(подпис и печат на лечебното заведение)

Запознат/а съм с длъжностната характеристика.

Дата ..............

Служител: .............................................................. Подпис на служителя: .....................

НАСТОЯЩАТА ДЛЪЖНОСТНА ХАРАКТЕРИСТИКА СЕ ИЗГОТВА В ДВА ЕДНООБРАЗНИ ЕКЗЕМПЛЯРА - ПО ЕДИН ЗА ВСЯКА ЕДНА ОТ СТРАНИТЕ.